Uwe Rösler

Uwe Rösler (født 15. november 1968 i Altenburg, tidligere DDR) er en tysk fotballtrener og tidligere fotballspiller som er hovedtrener for den danske klubben .

Han spilte for flere tyske klubber, blant annet 1. FC Magdeburg (1988–1991), Dynamo Dresden (1990–1992), 1. FC Nürnberg (1992–1993) og Dynamo Dresden igjen (1993) før han i 1993 ble solgt til engelske Manchester City, hvor han ble klubbens toppscorer tre sesonger på rad fra 1995–1997. Rösler har fem landskamper for Øst-Tyskland. I Norge har han vært spiller og trener for Lillestrøm, samt trener for Viking og Molde.

Karriere

Som spiller 
Det var imidlertid Uwes selvoppofrende spillestil og glødende engasjement som gjorde ham til en publikumsfavoritt og ga ham utmerkelsen «Årets City-spiller» i 1995. T-skjorter med teksten «Uwe's granddad bombed Old Trafford», var storselgere blant supportereffektene i mange år. I 1998 ble han solgt til tyske 1. FC Kaiserslautern, hvor han spilte i UEFA Champions League. Rösler skrev under for Lillestrøm sommeren 2002, og ble klubbens toppscorer. Etter den første kampen i 2003 fikk Rösler diagnosen kreft, og måtte legge opp som spiller.

Som trener 
Han overvant sykdommen, og i 2005 ble han trener for Lillestrøm. 13. november 2006 ble han og assistent Gunnar Halle avskjediget fra jobben.

Den 21. november 2006 ble Uwe Rösler tilbudt kontrakt med Viking FK. Dagen etter ble Rösler presentert som ny Viking-trener.

Lørdag den 3. november 2007 sikret Uwe Rösler og Viking bronse i Tippeligaen 2007, etter å ha kjempet i nedrykksstriden året før. Rösler ble etter dette meget populær i Stavanger. Viking vant bronsen like foran Lillestrøm, klubben som avskjediget han i 2006. Dette året ble også Uwe Rösler kåret til vinner av den tradisjonrike «Årets Viking»-prisen, tidligere kalt «Årets spiller». Det var første gang en trener vant denne prisen.

De to påfølgende sesongene (2008 og 2009) var svake, og i november 2009 forlot Rösler trenerjobben i Viking etter å ha blitt enig med ledelsen om en sluttpakke. 

Et knapt år senere, 30. august 2010, tok han på seg et korttidsengasjement som hovedtrener etter Kjell Jonevret for Molde, som åtte kamper før slutt bare hadde 20 poeng og lå an til å ende på kvalifiseringsplass. Rösler gikk ubeseiret gjennom sin Molde-periode, doblet poengfangsten til 40 poeng og oppnådde en slags heltestatus til tross for sin forgjenger Jonevrets enorme popularitet i Molde.

Rösler skrev i 2015 under på en toårskontrakt med Championship-klubben , men fikk sparken i oktober samme år på bakgrunn av dårlige resultater.

Referanser

Eksterne lenker 
 
 

Tyske fotballspillere
Tyske fotballtrenere
Fotballspillere for 1. FC Magdeburg
Fotballspillere for SG Dynamo Dresden
Fotballspillere for 1. FC Nürnberg
Fotballspillere for Manchester City FC
Fotballspillere for 1. FC Kaiserslautern
Fotballspillere for Tennis Borussia Berlin
Fotballspillere for Southampton FC
Fotballspillere for West Bromwich Albion FC
Fotballspillere for SpVgg Unterhaching
Fotballspillere for Lillestrøm SK
Fotballtrenere for Lillestrøm SK
Fotballtrenere for Viking FK
Fotballtrenere for Molde FK
Fotballtrenere for Brentford FC
Fotballtrenere for Wigan Athletic FC
Fotballtrenere for Leeds United FC
Fotballtrenere for Fleetwood Town FC
Fotballtrenere for Malmö FF
Fotballtrenere for Düsseldorfer TSV Fortuna 1895
Fotballtrenere for Aarhus GF
Utenlandske fotballspillere i Norge
Utenlandske fotballtrenere i Norge
Personer fra Altenburg
Ekspertkommentatorer (sport)